Nicolaus Crețulescu

Nicolaus Crețulescu (Dacoromanice Nicolae Crețulescu; natus Bucurestiis die 1 Martii 1812; mortuus apud Leordeni iudicatus Argeș die 26 Iunii 1900) fuit vir publicus Dacoromanus.

 Iuventus et munus 
Post scholam finitam Crețulescu ab anno 1834 ad 1839 Portu Namnetum in Francia medicinae studuit et doctor medicinae atque chirurgiae promotus est. Deinde in patriam reversus est. Proximis annis in valetudinariis operam dedit. Anno 1848/49 rerum novarum cupidus e patria Constantinopolin fugere coactus est.

 Vita publica 
Ab anno 1854 in administerio rerum internarum operam dedit atque apud summum iudicium. Anno 1857 Societatem Medicinae Scientificae condidit. A die 24 Iunii 1862 usque ad 24 Octobris 1863 primus minister Romaniae atque administer rerum internarum fuit. Iterum a die 6 Februarii 1865 usque ad 24 Maii 1866 praeses consilii ministrorum fuit. Praeterea saepe administer aerarii publici, iustitiae, educationis erat. Ab anno 1872 ad 1873 praeses Academiae Dacoromanae fuit. Anno 1873 legatus Romaniae Berolini, postea etiam Romae, Lutetiae atque Petropoli fuit. Anno 1889/1890 praeses senatus Regni Romaniae erat.

 Nexus externi 
 Nicolaus Crețulescu apud enciclopediaromaniei.ro

Categoria:Medici Romaniae
Categoria:Legati Romaniae
Categoria:Primi ministri Romaniae
Categoria:Ministri rerum internarum Romaniae
Categoria:Ministri fiscales Romaniae
Categoria:Ministri iustitiae Romaniae
Categoria:Senatores Romaniae
Categoria:Praesides Academiae Dacoromanae